CELEX: 32018D2007
Language: et
Date: 2018-12-17 00:00:00
Title: Nõukogu otsus (ÜVJP) 2018/2007, 17. detsember 2018, millega muudetakse ühismeedet 2008/851/ÜVJP, mis käsitleb Euroopa Liidu sõjalist operatsiooni Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks

18.12.2018   
               
               
                  ET
               
               
                  Euroopa Liidu Teataja
               
               
                  L 322/22
               
            
         NÕUKOGU OTSUS (ÜVJP) 2018/2007,
         17. detsember 2018,
         millega muudetakse ühismeedet 2008/851/ÜVJP, mis käsitleb Euroopa Liidu sõjalist operatsiooni Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artikli 42 lõiget 4 ja artikli 43 lõiget 2,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 10. novembril 2008 vastu ühismeetme 2008/851/ÜVJP, (1) millega luuakse ELi sõjaline operatsioon Atalanta (Atalanta).
                  
               
                     (2)
                  
                  
                     Nõukogu võttis 30. juulil 2018 vastu otsuse (ÜVJP) 2018/1083, (2) millega muudetakse ühismeedet 2008/851/ÜVJP ning pikendatakse Atalanta kehtivust kuni 31. detsembrini 2020.
                  
               
                     (3)
                  
                  
                     ÜRO Julgeolekunõukogu võttis 14. novembril 2018 vastu resolutsiooni 2444 (2018), millega lõpetatakse Somaalia ja Eritrea järelevalverühma mandaat alates 16. detsembrist 2018 ning luuakse Somaalia küsimusi käsitlev ekspertide rühm, kellel on Somaalia suhtes samad ülesanded.
                  
               
                     (4)
                  
                  
                     Poliitika- ja julgeolekukomitee leppis 22. novembril 2018 kokku, et Atalantal peaks olema lubatud edastada Interpolile ja Europolile teavet, sealhulgas olemasoleva õigusraamistiku kohaselt saadud isikuandmeid, mis on kogutud muu ebaseadusliku tegevuse kui piraatluse kohta piraatlusevastaste operatsioonide käigus, jättes Atalanta mandaadi muutmata.
                  
               
                     (5)
                  
                  
                     Samuti leppis poliitika- ja julgeolekukomitee kokku, et ühismeetmesse 2008/851/ÜVJP tuleks lisada säte, mis käsitleb selles kontekstis isikuandmete avaldamise suhtes kohaldatavat õigust.
                  
               
                     (6)
                  
                  
                     Ühismeedet 2008/851/ÜVJP tuleks seetõttu vastavalt muuta.
                  
               
                     (7)
                  
                  
                     Kooskõlas Euroopa Liidu lepingule ja Euroopa Liidu toimimise lepingule lisatud protokolli (Taani seisukoha kohta) artikliga 5 ei osale Taani liidu kaitsepoliitilise tähendusega otsuste ja meetmete väljatöötamises ning rakendamises. Taani ei osale käesoleva otsuse rakendamises ning seega ei osale ta käesoleva operatsiooni rahastamises,
                  
               ON VASTU VÕTNUD KÄESOLEVA OTSUSE:
         
            Artikkel 1
            Ühismeedet 2008/851/ÜVJP muudetakse järgmiselt:
            
                        1)
                     
                     
                        artikli 2 punkt n asendatakse järgmisega:
                        
                                    „n)
                                 
                                 
                                    toetab kooskõlas Ühinenud Rahvaste Organisatsiooni mereõiguse konventsiooniga ning olemasolevate vahendite ja võimetega Somaalia küsimusi käsitleva ekspertide rühma tegevust kooskõlas ÜRO Julgeolekunõukogu resolutsiooniga 2444 (2018), jälgides kõnealusele rühmale huvi pakkuvaid piraatlusvõrgustike toetamises kahtlustatavaid laevu ja teavitades nendest laevadest.“;
                                 
                              
                  
                        2)
                     
                     
                        artikli 15 lõige 4 asendatakse järgmisega:
                        
                           „4.   Käesolevaga antakse Atalantale luba jagada teavet Somaalia küsimusi käsitleva ekspertide rühma ning CMFiga, välja arvatud isikuandmeid, mis on kogutud ebaseadusliku tegevuse kohta piraatlusevastaste operatsioonide käigus.“;
                        
                     
                  
                        3)
                     
                     
                        artiklisse 15 lisatakse järgmised lõiked:
                        
                           „5.   Käesolevaga lubatakse Atalantal avaldada kooskõlas artikli 2 punktiga h Interpolile ja kooskõlas artikli 2 punktiga i Europolile teavet, mis on piraatlusevastaste operatsioonide käigus kogutud muu ebaseadusliku tegevuse kui piraatluse kohta.
                        
                        
                           6.   Isikuandmete avaldamine artikli 2 alusel toimub kooskõlas selle riigi õigusega, mille laeval või õhusõidukil selliseid isikuandmeid töödeldakse.“
                        
                     
                  
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 17. detsember 2018
            
               
                  Nõukogu nimel
               
               
                  eesistuja
               
               E. KÖSTINGER
            
         
         
            (1)  Nõukogu 10. novembri 2008. aasta ühismeede 2008/851/ÜVJP, mis käsitleb Euroopa Liidu sõjalist operatsiooni Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks (ELT L 301, 12.11.2008, lk 33).
         
            (2)  Nõukogu 30. juuli 2018. aasta otsus (ÜVJP) 2018/1083, millega muudetakse ühismeedet 2008/851/ÜVJP, mis käsitleb Euroopa Liidu sõjalist operatsiooni Somaalia ranniku lähedal aset leidvate piraatlusjuhtumite ja relvastatud röövimiste tõkestamiseks, ennetamiseks ja ohjamiseks (ELT L 194, 31.7.2018, lk 142).